Lesbojen Butch/Femme Societyn marssi New Yorkin Gay Pride -paraatissa.
**Butch** ja **femme** ovat seksuaali- ja sukupuolivähemmistöön kuuluvia termejä. Maskuliininen *butch* ja feminiininen *femme* ovat identiteettejä ja tarkoittavat henkilöitä, joille joko maskuliinisuus tai feminiinisyys ovat hyvin tärkeässä osassa sukupuoli-identiteettiä sekä sen ilmaisua. Käsitteet syntyivät 1900-luvun lesboyhteisöissä, mutta ovat nykyään käytössä myös muiden sukupuolten edustajien keskuudessa.

Etymologia
----------

Butch (vasemmalla) ja femme (oikealla)
Sana *femme* on ranskaksi "nainen." Sana *butch* merkityksessä "maskuliininen" tulee mahdollisesti englannin sanasta *butcher*, 'teurastaja'.

Yleisyys
--------

Erään tutkimuksen mukaan lesboista 7 % on butcheja, 28 % "soft-butch", 33 % "butch/femme", 28 % "femme" ja 4 % "high femme." Näiden sukupuolityyppien vaikutus seksuaalikäyttäytymiseen ei yleensä olisi ratkaisevaa.

Ominaisuudet
------------

Jack Halberstamin mielestä transmiehen ei voida katsoa olevan butch. Toisaalta, kirjailija Jewelle Gomez pohti, että 1900-luvun butch- ja femme-naiset ovat saattaneet ilmaista kaapissa olevaa transsukupuolista identiteettiä.

### Butch

"Butch"-termiä voidaan käyttää mitä tahansa sukupuolta olevasta maskuliinisesta ihmisestä, mutta useimmiten sillä viitataan maskuliiniseen naiseen. Poikatyttöys ei vielä riitä butch-leimaan. Butch-naiset voivat kohdata häirintää tai väkivaltaa.

Tutkimuksissa on havaittu Butch-lesbojen aivoissa ja käyttäytymisessä maskuliinisia piirteitä, kuten suurempaa riskinottoa, seksikumppanien määrää ja parempaa avaruudellista hahmotuskykyä. He ovat nuorena yleensä poikatyttöjä ja tiedostavat lesboutensa varhain.

Kyselytutkimuksessa 50 % butcheista viehättyi lähinnä femmeistä, 25 % yleensä toisista butcheista.

### Femme

Femmet ovat feminiinisiä ja usein biseksuaalisia.

1960-luvun lopulla ja 1970-luvulla separatistinen feminismi pakotti butchit femmet maan alle, koska radikaalilesbofeministit katsoivat näiden matkivan heteroseksuaalista elämäntapaa. 1980-luvulla butch- ja femme-roolit elpyivät mutta femme-femme-suhteet tulivat hyväksytyiksi. Femmeistä tuli oma lesbosukupuoli, joka saattoi viimein olla olemassa ilman butch-pariakin. Pornografian ulkopuolella butch-femme-estetiikka antoi identiteettiä lesboille, jotka olivat hylänneet nämä roolit poliittisen korrektiuden nimissä.

Femmet taistelevat yhä näkymättömyyttään vastaan ja puolustavat naisellista rooliaan. Heitä torjutaan tai pidetään näkymättöminä myös queer-yhteisössä, mikä ajaa heitä puolustamaan voimautettua identiteettiä, joka ei olisi sidottu butch-pareihin.

Synnynnäisyys
-------------

Archives of Sexual Behavior -tiedelehden tutkimuksen mukaan äidiltää paljon testosteronia saavasta tyttösikiöstä tulee butch-lesbo ja paljon estrogeenia saavasta femme-lesbo. Heteromiehillä ja lesboilla hypotalamuksen inah3-alue on yleensä suuri, miehistä kiinnostuneilla pieni. Se säätelee orientaatiota ja kehittyy 6-8 viikon sikiöiässä testosteronin vaikutuksesta. Poikasikiöillä testosteronin tuottavat yleensä kivekset, mutta geenit tai äidin terveydentila voivat vaikuttaa hormonimääriin, stressikin.

Maskuliiniset ominaisuudet selittyvät hyvin sikiöaikaisella testosteroninsaannilla. Myös 1950-70-luvuilla keskenmenojen ehkäisyyn käytetty synteettinen estrogeeni tuotti saajilleen ylimäärän bi- ja lesbotyttäriä (mitattuna suuntautumisella, ei seksikokemuksilla) ja tavallista naisellisempia tyttäriä. Vastaavasti sikiöajan estrogeenilla tai testosteronilla saatiin naarashiiret kiinnostumaan naarashiiristä.

Monen tutkimuksen ongelmallinen aineisto selkiytyy, kun lesbot jaetaan butch- ja femmelesboihin.

Katso myös
----------

* Top, bottom ja versatile

Lähteet
-------

1. ↑  Butch-Femme *glbtqarchive.com*. Viitattu 12.7.2018.
2. ↑  Seta: Sateenkaarisanasto suomeksi Seta ry:n verkkosivuilla *seta.fi*.  8.8.2018. Viitattu 29.6.2021.
3. ↑  Shervin Kayvon: A Brief His and Herstory of Butch And Femme *INTO*. Viitattu 29.6.2021. (englanniksi)
4. 1 2  Walker, Ja'nina; Sarit A. Golub; David S. Bimbi; Jeffrey T. Parsons: Butch Bottom–Femme Top? An Exploration of Lesbian Stereotypes.  *Journal of Lesbian Studies*, maaliskuu 2012. Artikkelin verkkoversio.
5. ↑  *{{{Nimike}}}*. {{{Julkaisija}}}. ISBN 0275977218.
6. ↑  *{{{Nimike}}}*. {{{Julkaisija}}}. ISBN 0304339598.
7. ↑  Gomez, Jewelle. 2011. Pp. 67-78 in *Persistence: All Ways Butch and Femme.* Edited by Ivan Coyote and Zena Sharman. Vancouver, BC: Arsenal Pulp Press.
8. ↑    **Virhe: Lehtiviitemallineessa julkaisuparametri on pakollinen. [ Ohje ]**, {{{Vuosi}}}.  [{{{www}}} Artikkelin verkkoversio].
9. ↑  2014 National Street Harassment Report - Stop Street Harassment *stopstreetharassment.org*. Viitattu 31 March 2018.
10. 1 2 3 4 5  Suomalaiset tutkijat loivat teorian butch- ja femme-lesbouden biologisesta alkuperästä – "Tämän suorempia todisteita tiede ei voi koskaan tarjota" *Helsingin Sanomat*.  5.9.2018.
11. ↑  Caramagno, Thomas C.: *Irreconcilable Differences? Intellectual Stalemate in the Gay Rights Debate*, s. 138. ABC-CLIO, 2002. Teoksen verkkoversio.
12. ↑   *Odd Girls and Twilight Lovers: A History of Lesbian Life in Twentieth-Century America*. 1991: Penguin, 210.
13. ↑  How A Teenage Femme Snuck Her Way Into the Mineshaft— NY's Legendary Men's S/M Club *susiebright.blogs.com*.
14. ↑    **Virhe: Lehtiviitemallineessa julkaisuparametri on pakollinen. [ Ohje ]**, {{{Vuosi}}}. JSTOR 3704264.
15. ↑  *{{{Nimike}}}*. {{{Julkaisija}}}.
16. ↑  *{{{Nimike}}}*. {{{Julkaisija}}}. ISBN 0978597346.

Aiheesta muualla
----------------

* Kuvia tai muita tiedostoja aiheesta **Butch ja femme** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Butch and femme